ยอดติดเชื้อ “โควิด” ไทยเพิ่มพรวดเดียว 22 ราย มาจาก ตปท. ดันยอดป่วยสะสม 3,545 คน
"ศบค." เผยยอดติดเชื้อ "โควิด" ไทยเพิ่มพรวดเดียว 22 ราย มาจาก ตปท. ดันยอดป่วยสะสม 3,545 คน
"ศบค." เผยยอดติดเชื้อ "โควิด" ไทยเพิ่มพรวดเดียว 22 ราย มาจาก ตปท. ดันยอดป่วยสะสม 3,545 คน
28 ก.ย. 2563

นพ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. รายงานสถานการณ์แพร่ระบาดของโรคโควิด-19 ประจำวันที่ 28 ก.ย.63 เมื่อเวลา 11.30 น.โดยประมาณ ระบุ ประเทศไทยพบผู้ติดเชื้อโควิด-19 รายใหม่เพิ่ม 22 ราย เป็นผู้ที่เดินทางมาจากต่างประเทศ และเข้าพักยังสถานที่เฝ้าระวังที่รัฐจัดให้ หรือ State Quarantine
ทั้งนี้ ทำให้จำนวนผู้ติดเชื้อยืนยันสะสม เพิ่มเป็น 3,545 ราย เป็นผู้ติดเชื้อในประเทศ 2,445 ราย​ และผู้ที่เดินทางมาจากต่างประเทศ เข้าพัก State Quarantine 607 ราย มีผู้ที่รักษาหายเพิ่ม 2 ราย รักษาหายแล้วรวม 3,369 ราย ยังรักษาอยู่ 117 ราย จำนวนผู้เสียชีวิตรวม ยังคงอยู่ที่ 59 ราย
สำหรับผู้ติดเชื้อรายใหม่ รายแรกมาจากปากีสถาน เป็นนักเรียนชายไทย อายุ 13 ปี เดินทางถึงไทย วันที่ 13 ก.ย. และเข้าพัก State Quarantine ใน จ.ชลบุรี 26 ก.ย. ผลตรวจพบเชื้อ
อีก 16 ราย มาจากซูดานใต้ เป็นทหารชายไทย อายุ 27-54 ปี เดินทางถึงไทยวันที่ 22 ก.ย. เข้าพัก State Quarantine ใน จ.ชลบุรี 26 ก.ย. ผลตรวจพบเชื้อ
มาจากฟิลิปปินส์ 1 ราย เป็นทหารชายไทย อายุ 24 ปี เดินทางถึงไทย วันที่ 23 ก.ย. เข้า State Quarantine ใน จ.ชลบุรี 26 ก.ย. ผลตรวจพบเชื้อ
และอีก 4 ราย เป็นชาวอินเดีย เดินทางถึงไทย วันที่ เข้าพัก Alternative State Quarantine ในกรุงเทพมหานคร ผลตรวจพบเชื้อ ทั้งหมดขณะนี้อยู่ระหว่างรักษาตัวในโรงพยาบาล